ตอนนี้ผมเป็นวัณโรคที่ต่อมน้ำเหลืองครัล ยาสูตร IREP ต้องทานรวดเดียวในมื้อเดียวกัน หรือ ว่าแบ่งทานได้ครับ ตอนนี้ ผม ทาน R ช่วงเช้า E หลังมื้อเที่ยง PI ทานหลังมื้อเยนไม่ทราบจะมีผลต่อการรักษาไหมครับ ขอบครับ
สวัสดีค่ะ การทานยารักษาวัณโรคตามแนวทางการรักษาวัณโรคในผู้ใหญ่แนะนำให้ทานยาทุกเม็ดพร้อมกันวันละหนึ่งครั้ง และทานในขณะท้องว่าง เช่น ก่อนอาหาร 1 ชัวโมง หรือหลังอาหาร 2 ชั่วโมง หรือก่อนนอน (โดยที่ต้องทานอาหารมานานเกินกว่า 2 ชั่วโมงแล้ว) ควรทานเป็นเวลาเดียวกันทุกวัน เพื่อป้องกันการลืม และควรทานพร้อมกับน้ำเปล่าดังนั้นแนะนำไม่ให้ ทานยาทันทีหลังอาหารนะคะ ควรเว้นอย่างน้อย 2 ชั่วโมงและควรกินยาทุกเม็ดพร้อมกันค่ะ เนื่องจากยาบางชนิดมีฤทธิ์ฆ่าเชื้อโรค บางชนิดมีฤทธิ์ยับยั้งการเจริญเติบโตของเชื้อ จึงจำเป็นต้องทานพร้อมกันเพื่อประสิทธิภาพสูงสุดของการรักษาค่ะ ขอให้หายเร็วๆ นะคะ